Ingeborg Schwenzer (aliyezaliwa tarehe 25 Oktoba 1951 jijini Stuttgart, Ujerumani) ni msomi wa sheria wa kijerumani na profesa wa sheria za ulinganifu katika Chuo Kikuu cha Basel, Switzerland. Ingeborg Schwenzer alisomea sheria katika Chuo Kikuu cha Freiburg i. Br. na Chuo Kikuu cha Université de Genève kati ya mwaka 1970 na mwaka 1975. Kuanzia mwaka 1973 hadi 1975 alifanya kazi kama mwanafunzi msaidizi katika Taasisi ya sheria za utawala katika Chuo Kikuu cha Freiburg i. Br. Mwaka 1975 , Schwenzer alifaulu mtihani wa Erste juristische Staatsprüfung (First State Exam in Law) katika Chuo Kikuu cha Freiburg na kushika nafasi ya tatu (3) kati ya watahiniwa 209. Kuanzia mwaka 1975 hadi 1976, Schwenzer alisoma katika Chuo Kikuu cha Carifornia, Berkeley na kutunukiwa shahada ya uzamili katika sheria yenye heshima. Kuanzia mwaka 1977 hadi 1981, Schwenzer alikuwa mtafiti msaidizi wa Peter Schlechtriem katika Taasisi ya Sheria za kimataifa na ulinganifu katika Chuo Kikuu cha Freiburg. Mwaka 1978 alitunukiwa shahada ya uzamili ( Dr. iur. utr.) kwenye andiko lake Die Freizeichnung des Verkäufers von der Sachmängelhaftung im amerikanischen und deutschen Recht (The seller’s limitation of liability for defective goods under American and German law).